Φαρφαλίνες με σαλσίτσια και μύδια
Ένα πιάτο σε στιλ surf and turf, φίνο και τόσο νόστιμο, που συγκεντρώνει σε μία μπουκιά τη σπαρταριστή φρεσκάδα των υλικών από τη Βαρβάκειο.
400 γρ. φαρφαλίνες ή άλλο μικρό ζυμαρικό, όπως κοφτό μακαρονάκι, αχηβάδες, κοχύλια, κοραλλάκια, 20 μύδια, πλυμένα, 4 σαλσίτσια ή άλλα μικρά χωριάτικα λουκάνικα της αρεσκείας μας, ψιλοκομμένα, 1 κρεμμύδι, ψιλοκομμένο, 2-3 ολόκληρα ντοματάκια κονσέρβας, ψιλοκομμένα (ή 2 μικρές φρέσκες ντομάτες, στην εποχή τους), 60 γρ. παρμεζάνα, τριμμένη, 80 ml ημίγλυκο κρασί, λευκό ή κόκκινο, 3 κουτ. σούπας ελαιόλαδο, αλάτι, πιπέρι φρεσκοτριμμένο
Για τις φαρφαλίνες με σαλσίτσια και μύδια ξεκινάμε και ζεσταίνουμε το ελαιόλαδο και σοτάρουμε το κρεμμύδι και τη σαλσίτσια για 2-3 λεπτά.Προσθέτουμε τα μύδια και τα σοτάρουμε καλά κι αυτά μέχρι να ανοίξουν.Όσα μύδια δεν  ανοίξουν τα πετάμε.Προσθέτουμε την ντομάτα και σβήνουμε με το κρασί.Τα αφήνουμε να  πάρουν μία βράση.Στο μεταξύ, προβράζουμε τα ζυμαρικά σε  αλατισμένο νερό για 5 λεπτά και τα σουρώνουμε, αλλά κρατάμε το νερό του βρασμού.Ρίχνουμε τα προβρασμένα ζυμαρικά μέσα στο σκεύος με τα μύδια και προσθέτουμε πιπέρι και  λίγο από το νερό του βρασμού τους.Μαγειρεύουμε μέχρι να γίνουν τα ζυμαρικά αλ ντέντε και  συμπληρώνουμε σταδιακά με όσο ζεστό νερό χρειαστεί.Όταν έχουν γίνει τα ζυμαρικά, θα πρέπει να έχουν μείνει με μια πηχτή σαλτσούλα.Προσθέτουμε την παρμεζάνα, ανακατεύουμε και σερβίρουμε. Αλατίζουμε κατά βούληση.
Ζυμαρικά,Λουκάνικα,Μύδια